РЕПУБЛИКА СРБИЈA

ОПШТИНА ВЕЛИКО ГРАДИШТЕ

ОПШТИНСКА УПРАВА

Број:404-145/4/2018-01-3

Датум: 13.06.2018.год.

Велико Градиште

**ПОЈАШЊЕЊЕ КОНКУРСНЕ ДОКУМЕНТАЦИЈЕ**

У складу са чланом 63. став 2. Закона о јавним набавкама, један од потенцијалних понуђача обратио се Наручиоцу са захтевом за појашњење одређених питања у вези са конкурсном документацијом ЈН 44/2018- Изградња канализационе мреже у Мајуру фаза 3, а Наручилац на основу члана 63. став 3. Закона о јавним набавкама, на постављена питања даје следећи одговор:

**ПИТАЊЕ:**

У додатним условима- финансијски капацитет под редним бројем 2. захтеван је Извештај о скорингу АПР-а за предходних 5 обрачунских година (2013-2017). Пошто је званичан рок за предају финансијског извештаја за предходну годину 30.06.2018. а скоринг за предходну годину можемо добити тек по добијању финансијског извештаја, да ли финансијски капацитет можемо доказати достављањем скоринга за период 2012-2016 ?

**ОДГОВОР:**

Прихвата се примедба потенцијалног понуђача у вези скоринга.

**ПИТАЊЕ:**

У предмеру и предрачуну радова Г ФЕКАЛНА КАНАЛИЗАЦИЈА У УЛИЦИ ЖИКЕ ПОПОВИЋА ОД ГРОБЉАНСКЕ ДО НАСИПА (без ЦС) под позицијом 6 остали радови- тачка 2. Геодетско снимање. У опису позиције наведено је да је неопходно извршити и уношење у катастар подземних инсталација. Како поменуто уношење у катастар по Закону не може бити обавеза извођача радова, молимо Вас да ово као и остале позиције геодетског снимања коригујете

**ОДГОВОР:**

Обавеза извођача је техничка и формално-административна . Дакле, извођач има обавезу да пре затрпавања рова сними стање фекалне канализације , изради елаборат геодетских радова и сноси све трошкове и таксе непходне за унос података у Катастар. Комплетну докуметацију са попуњеним захтевом за упис и уплаћеним таксама извођач предаје Наручиоцу који предаје даље на упис у катастар.

**ПИТАЊЕ:**

У предмеру и предрачуну радова Г ФЕКАЛНА КАНАЛИЗАЦИЈА У УЛИЦИ ЖИКЕ ПОПОВИЋА ОД ГРОБЉАНСКЕ ДО НАСИПА (без ЦС) под позицијом 6 остали радови- тачка 4. Обезбеђење саобраћаја у току радова. Наведено је да је у току радова потребно извршити обезбеђење саобраћаја и да евентуално преусмеравање саобраћаја радити у сагласности са надлежном саобраћајном инспекцијом. Питање гласи: „Да ли постоји елеборат о саобраћајној сигнализацији и ако нема, ко га израђује и ко обезбеђује потребне дозволе“

**ОДГОВОР:**

Елаборат о саобраћајној сигнализацији не постоји. Односно, обавеза извођача радова јесте да уради елаборат саобраћајне сигнализације, као и обезбеђивање свих потребних знакова за регулацију саобраћаја током извођења радова.

**ПИТАЊЕ:**

Молимо Вас да збирну рекапитулацију коригујете и ускладите поглавља А, Б, Ц...Г у складу са истим ознакама које су наведене у самим предмерима и предрачунима радова. Такође неки називи поглавља у збирној рекапитулацији не одговарају називима у предмеру и предрачуну нпр у збирној рекапитулацији пише под Б. Електрорадови и аутоматика, а у предмеру и предрачуну за исте радове пише под Д. Предмер и предрачун изведених радова и опреме.

**ОДГОВОР:**

Биће исправљено кроз измену конкурсне документације.

Комисија за јавну набавку

Весна Милановић